Til kontaktpersonerne for

Regionernes Videncenter for Miljø og Ressourcer

**Invitation til kursus i Geologi og hydrogeologi den 27.-28. maj 2024**

Regionernes Videncenter for Miljø og Ressourcer afholder kursus i Geologi og hydrogeologi med relevans for jordforureningsundersøgelser

**mandag den 27. maj kl. 10.00** til og med

**tirsdag den 28. maj 2024 kl. 16.00**.

**Kursussted og undervisere**

Kurset afholdes på **Kysthotellet, Kystvej 26, 8500 Grenaa**.

Undervisningen varetages af hydrogeolog Jesper Albinus (COWI) og geolog Niels Richardt (HOFOR).

**Tilmelding**

Tilmelding skal ske på mail til Kit Jespersen: kij@regioner.dk senest **onsdag den 20. marts 2024**. Det forventes, at de tilmeldte deltagere er til stede under hele kurset. Hvis dette ikke er tilfældet, skal det fremgå af tilmeldingen. I tilfælde af frafald umiddelbart før kurset, bedes I straks kontakte Kit på telefon 9116 9263 eller kij@regioner.dk**.**

**Skriv kort om din faglige baggrund og erfaring med geologi og hydrogeologi ved din tilmelding så niveauet kan tilpasses størstedelen af kursisterne.**

**Omkostninger**

Regionernes Videncenter for Miljø og Ressourcer afholder omkostningerne til kurset, herunder overnatning, forplejning og bustransport i relation til feltbesøg. Deltagerne betaler dog selv for transporten til og fra kursusstedet.

**Materiale og feltudstyr**

Kursisterne vil ved kursusstart få udleveret en kursusmappe med slides til forelæsningerne og øvelser. ***Udstyr som regntøj, sikkerhedshjelm, papir, blyant og egnet fodtøj til feltekskursioner medbringes af deltagerne.***

Med venlig hilsen

Kurt Møller

**Vigtig oplysning vedr. persondata på deltagerlister**

Dit navn, titel og firma vil optræde på deltagerlisten til dette kursus. Deltagerlisten er tilgængelig for arrangøren og de øvrige deltagere på selve kurset i form af en fysisk deltagerliste. Ved nogle kurser udleveres endvidere navneskilt, hvor dit navn, titel og firma fremgår. Hvis du afmelder dig kurset, vil dine oplysninger ikke fremgå af deltagerlisten.

Når du er tilmeldt som deltager på dette kursus, vil du også automatisk modtage info om kurset.

**Billeddata**

På dette kursus vil der sandsynligvis blive taget billeder. Materialet vil blive anvendt på vores hjemmeside eller andet som reklame for lignende konferencer. Rent legalt betyder det: Ved at deltage i dette kursus giver du dit samtykke til, at arrangøren kan tage billeder af dig, uden at nogen parter kompenseres herfor.

**Kursusbeskrivelse**

Kurset er opbygget med en teoretisk del og en praktisk del med demonstration af metoder til karakterisering af de geologiske og hydrogeologiske forhold i glaciale aflejringer og kalk. Kurset fokuserer især på styrkelse af de faglige geologiske og hydrogeologiske kompetencer vedrørende screening og undersøgelse af forurenede grunde i Danmark. Kurset starter med en introduktion til kvartærgeologi og geomorfologi med fokus på istidsaflejringer og deres hydrauliske egenskaber, som har betydning for transport af forurening til grundvandet.

**Kursusprogram**

|  |  |
| --- | --- |
| **Dag 1**  |  |
| **Tid** | **Programpunkt** |
| 10:00-10:30 | Ankomst kaffe og brød |
| 10:30-10:45 | Velkommen og introduktion til kurset |
| 10:45-11:30 | Geologi 1 |
| 11:30-11:45 | **Pause** |
| 11:45-12:30 | Hydrogeologi 1 |
| 12:30-13:30 | **Frokost** |
| 13:30-14:00 | Kørsel til Gjerrild Klint |
| 14:00-15:15 | Gjerrild Klint – store klint øst for parkeringspladsen |
| 15:15-15:30 | **Kaffe og kage** |
| 15:30-16:30 | Gjerrild Klint – lille klint vest for parkeringspladsen |
| 16:30-17:15 | Kørsel retur til hotel |
| 17:15-18:00 | Opsamling på dagen |
| 18:30-20:30 | **Middag** |
|  | Aftenhygge |
| **Dag 2**  |  |
| **Tid** | **Programpunkt** |
| 7:00-8:15 | **Morgenmad** og tjek ud fra værelser |
| 8:15-8:45 | Geologi 2: Grundvandsmagasiner |
| 8:45-10:00 | Hydrogeologi 2: Oplæg og øvelser |
| 10:00-10:15 | **Kaffepause** |
| 10:15-11:30 | Hydrogeologi 2: Oplæg og øvelser - fortsat |
| 11:30-12:15 | **Frokost** - deltagerne skal være klar til at køre kl. 12:15 |
| 12:15-12:30 | Kørsel til grusgrav ved Glesborg |
| 12:30-13:30 | Grusgrav ved Glesborg – sandmagasiner |
| 13:30-13:45 | Kørsel til kalklokalitet - Karlby Klint |
| 13:45-14:45 | Karlby Klint – kalkbjergarter og kalkmagasiner |
| 14:45-15:00 | Kørsel tilbage til hotel |
| 15:00-15:45 | **Kaffe og kage** samt opsamling fra oplevelser i felten |
| 15:45-16:00 | Kort mundtlig evaluering i plenum og afslutning |
|  | Hjemrejse |